
ANUNŢ privind consultare elaborare 
Plan Urbanistic Zonal ”Lotizare pentru locuințe cu funcțiuni complementare, comerț și servicii, teren cu nr.cad.58856 sat Sântandrei, comuna Sântandrei, județul Bihor”

Proiectant: S.C. Proiectare EXPRESIV S.R.L. – arh.Rodica Sim
Inițiatori: Lascu Claudia Corina cu soțul Lascu Gabriel-Zoltan și Comuna Sântandrei

Terenul propus pentru parcelare se află în intravilan, identificat cu nr.cad.58856, proprietatea soților Lascu, la care se propune să se studieze și o parte din terenurile identificate cu nr.cad.8688 și 8690, proprietatea Comunei Sântandrei.
Terenurile studiate sunt în zona nordică a localității, fiind delimitate la nord de culoarul Drumului Ocolitor al comunei Sântandrei, la sud de drumul de exploatere cu nr.cad.10252, la vest de teren arabil intravilan, la est de teren arabil în intravilan și un PUZ în curs de elaborare.
 Conform PUG în vigoare terenul este situat în UTR 1 - subzona de locuințe cu funcțiuni complementare, comerț, servicii și depozite pe bază de PUZ/PUD. 
Terenul care generează PUZ este format din trei loturi identificate prin nr.cad.58856 cu suprafața de 6771 mp, nr.cad. 8688 cu suprafața de 4785 mp și nr.cad.8690 cu suprafața de 56828 mp.
Prin P.U.Z. se propune parcelarea  terenului pe o parte a unui drum nou creat pe direcția nord-sud cu  lățimea de 9 m și lărgirea drumului de exploatare existent în sud, identificat cu nr.cad. 10252, la 12m. - regularizarea drumului de exploatare identificat cu nr.cad. 10253, respectiv renunțarea la o porțiune din acesta, datorită faptului că funcțiunea acestuia va fi preluată de alte drumuri pe direcția nord sud care se vor descărca în drumul ocolitor propus.

   Reglementările propuse și prezentate în planșa 3/U sunt:

Zona 1:  – locuire și funcțiuni complementare 

POT max=40%, CUT max=0,9; 
Funcțiunea de locuire este de tipul: locuințe individuale izolate/cuplate.
Funcțiunile complementare locuirii cu condiționări: servicii cu acces public - de proximitate și comerț en detail, servicii profesionale sau manufacturiere, funcțiuni de învățământ și cercetare și respectiv funcțiuni de turism.
Regimul maxim de înălțime S+P+1E(M).
Suprafețe parcele propuse pentru locuire: suprafața de min. 500mp, front la stradă min 15m.
Amplasarea locuințelor: retragere strada min.6m, retragere spate min.6m; retrageri laterale minim 3m pe o parte, iar pe cealaltă parte cu respectarea codului civil.
Amplasarea anexelor gospodărești este posibilă în spatelei parcelei și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3m la streașină și 4m la coamă, iar în situația în care anexa are calcan spre mejdie hmax calcan=3,5m. Se recomandă amplasarea garajelor cu retragerea de 6m de la aliniament pentru a permite parcarea în față a unui autoturism.

Zona 2 - funcțiune mixtă: servicii, comert și locuințe colective: (3 loturi spre nord):


POT max=50%, CUTmax=1,5; Regimul maxim de înățime: S(D)+P+2E+Et3Retras.
Suprafețe parcele propuse pentru zona 2: suprafața de min. 1.000mp/parcelă, front la stradă min 23m. Este posibilă alipirea ulterioară a doua sau 3 parcele pentru aceeași funcțiune.





Amplasarea construcțiilor pentru zona 2: retragere min 6m față de drumul nou propus și min. 18m față de axul drumului ocolitor, retragere laterală față de loturile de locuințe min.6m, retragere laterală minim 4m pe o parte, pe cealaltă conf. Cod Civil.
Funcțiunile permise pentru zona 2: - Zonă de activități economice cu caracter terțiar și de tip comercial, servicii cu acces public, servicii profesionale sau manufacturiere, funcțiuni de învățământ, cercetare,  funcțiuni de turism, catering și alimentație publică, terenuri de sport, etc. Se va avea în vedere alegerea unor funcțiuni compatibile astfel încât să nu se producă dicomfort reciproc. 

[bookmark: _GoBack]Pe terenul studiat nu există utilități. Acestea se vor asigura prin extinderea  rețelelor de alimentare cu energie electrică, gaz, existente pe strada Libertății, respectiv a rețelelor de apă și canalizare existente pe str.Crișului. Provizoriu alimentarea cu apă și canalizarea se vor face din puț forat și la un rezervor ecologic vidanjabil pe fiecare lot, până la extinderea rețelelor stradale.
  Deoarece administrația publică locală nu dispune de resurse financiare pentru edificarea rețelelor de utilități, inițiatorii P.U.Z.-lui vor avea obligația de-a realiza extinderea rețelelor de energie electrică, gaz, și apă pe drumul nou constituit și de a pietrui drumul, pe cheltuiala proprie.
  Recepția locuințelor se va face numai după realizarea  rețelelor de energie electrică și gaze naturale.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 27.11 – 11.12.2020, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com.Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

